It also alse jan van dyest tyegeldecke alse man en momboir katlinen
goedeweerds dochter cornelijs goedeweerts bleyckers den selven cornelise
voe den raide vander stad aengesproken heeft en van hem geeyscht
vredelic over te moegen hebben en gebruycken alsulken onderhalff
huys en een cleyn nuwe huysken gelegen inde heiligheeststrate aenden
roelants putte die hem de voirs cornelijs in huweliker vorwerden
anderwile geloeft hadde des de voirs jan thoenisse byleide eysschen
noch een cleyn ander oudhuysken daer bij gelegen dwelck de
voirs cornelijs verhuert heeft zeggende de selve jan dat dat
selve huysken toebehoiren ware lijsbetten weduwe stas wilen van
hassele zwegher des voirs cornelijs en des voirs jans wijfs oudmoed
diens pcureur ende voirgang hij wae hoewel zij voer oeghen was
Biedende thoenisse den voirs cornelise dair op andwdende zeide
dat hij hoopte dat hem dat thoenisse niet tegen dragen en soude
zunderlinghe vanden lesten ouden huysken voirs dat hem de
voirs zijn zwagher ende heur man in hyliker vorwerden gegeven
hadden gedragende hem oic tot den s selven thoenisse en hem vand
wairheit vermetende welcke reden en wairheit bijden raide vander
stad aengehoirt zijnde en alle des de voirs ptien hebben willen
allegen Es bijden selven raide overdraghen en tusschen de voirs
ptien uutgesproken dat den voirs janne alse momboir zijns wijfs
tvoirs half huys en cleyn nuwe huysken volgen zullen en den
voirs cormelise dander ond huysken tsijnre tocht behoef Ende
es den selven cornelise bevolen dat hij tselve ondhuysken alse
een tochte wel ende loflic houden sal ende van dat hij van voe
dat also niet gehouden te hebben bevonden zijn mochte in gebreke
dairaff zal hij richtinghe doen also behoiren sal ten coste vanden
ongelike Behoudelic janne goedeweerds des voirs cornelijs soen
en der voirs katlinen brueder nu afheudich zijnde zijnen rechte
in all des voirs es also behoiren sal Act psidentib roelofs
et hoeven burg co aliis in silio januarii v